“เงินบาท” เปิดอ่อนค่า 36.30 บ. หลังดอลล์แข็ง กังวลโควิดจีน
“เงินบาท” เปิด 36.30 บาท/ดอลลาร์ อ่อนค่าจากปิดตลาดเย็นวานนี้ที่ระดับ 36.21 บาท/ดอลลาร์ หลังดอลลาร์กลับมาแข็งค่า เนื่องจากตลาดกังวลต่อสถานการณ์การแพร่ระบาดของโรคโควิด-19 ในประเทศจีนที่เกรงจะส่งผลกระทบต่อระบบเศรษฐกิจ
“เงินบาท” เปิด 36.30 บาท/ดอลลาร์ อ่อนค่าจากปิดตลาดเย็นวานนี้ที่ระดับ 36.21 บาท/ดอลลาร์ หลังดอลลาร์กลับมาแข็งค่า เนื่องจากตลาดกังวลต่อสถานการณ์การแพร่ระบาดของโรคโควิด-19 ในประเทศจีนที่เกรงจะส่งผลกระทบต่อระบบเศรษฐกิจ
22 พ.ย. 2565

นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.30 บาท/ดอลลาร์ อ่อนค่าจากปิดตลาดเย็นวานนี้ที่ระดับ 36.21 บาท/ดอลลาร์ เงินบาทเคลื่อนไหวในทิศทางเดียวกับค่าเงินในภูมิภาคตามทิศทางตลาดโลก เนื่องจากตลาดกังวลต่อสถานการณ์การแพร่ระบาดของโรคโควิด-19 ในประเทศจีนที่เกรงจะส่งผลกระทบต่อระบบเศรษฐกิจ ทำให้นักลงทุนปิดรับความเสี่ยงหันมาถือครองดอลลาร์
“บาทอ่อนค่าตามทิศทางตลาดโลก หลังดอลลาร์แข็งค่าตามแรงซื้อ จากนักลงทุนที่ปิดรับความเสี่ยงจากความกังวลเรื่องโควิด-19 ในจีน” นักบริหารเงิน กล่าว
ทั้งนี้ นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 36.15 – 36.45 บาท/ดอลลาร์